Ludwigsburg (Landkreis)

Ludwigsburg is in bestjoerlik distrikt yn de Dútske dielsteat Baden-Wuertemberch. De lânkring waard yn 1973 oprjochte. De sit fan 'e lânkring is de eardere Wuertemberchske residinsjestêd Ludwigsburg, dy't ek de grutste stêd fan 'e lânkring is. Stêden en gemeenten De lânkring is neffens de folgjende stêden en gemeenten yndield: Gearwurkingsferbannen Yn 'e lânkring binne twa ferskillende soarten gearwurkingsferbannen: Gemeindeverwaltungsverbände (GVV). Vereinbarte Verwaltungsgemeinschaften (VVG). Gemeindeverwaltungsverbände yn 'e lânkring binne: GVV Besigheim mei de stêd Besigheim en de gemeenten Freudental, Gemmrigheim, Hessigheim, Löchgau, Mundelsheim en Walheim. GVV Bönnigheim mei de stêd Bönnigheim en de gemeenten Erligheim en Kirchheim am Neckar. GVV Marbach am Neckar mei de stêd Marbach am Neckar en de gemeenten Affalterbach, Benningen am Neckar en Erdmannhausen. GVV Schwieberdingen-Hemmingen mei Schwieberdingen en Hemmingen. GVV Steinheim-Murr mei de stêd Steinheim an der Murr en de gemeente Murr. Vereinbarte Verwaltungsgemeinschaften yn 'e lânkring binne: VVG Vaihingen an der Enz mei de stêd Oberriexingen en de gemeenten Eberdingen en Sersheim. VVG Bietigheim-Bissingen mei de stêd Tamm en de gemeente Ingersheim. VVG Freiberg am Neckar mei de gemeente Pleidelsheim. In GVV is in gearwurking tusken teminsten twa gemeenten yn Baden-Wuertemberch mei it doel om yn it ramt fan gemeentlik selsbestjoer yn in grutter ferbân publike taken út te fieren, sûnder dêrby selsstannigens yn te leverjen. Sa wurde bygelyks de administraasjes fan 'e yn in VVG oansletten gemeenten gearfoege, itjinge jild útsparret. In oar foarbyld fan in taak kin bygelyks it ferstjoeren fan belestingoanslaggen oan ynwenners fan 'e oansletten gemeenten wêze. Yn oare Dútske dielsteaten binne soartegelikense gearwurkingsferbannen tusken gemeenten ûnder oare nammen bekend. De VVG is in foarm fan yntergemeentlike gearwurking yn Baden-Wuertemberch. Yn dat gefal nimt in gemeente (yn it Dútsk in erfüllende Gemeinde of ferfangende gemeente) taken fan in GVV oer, sûnder dat in GVV de juridyske selsstannigens ferliest. De VVG hat sels dus gjin juridysk foech en is likemin in gemeenteferbân. In VVG wurdt troch in bestjoersoerienkomst oprjochte en bestiet út meardere oanbuorjende gemeenten yn in mienskiplike lânkring.